శివ కేశవ ఆలయం - వాంకిడి

శివ కేశవ ఆలయం తెలంగాణ రాష్ట్రం, కొమరంభీం జిల్లా, వాంకిడి మండల కేంద్రములోని చిలికి నది తీరాన ఉంది. ఈ ఆలయాన్ని 12 వందల ఏళ్ళ చరిత్ర ఉంది. అతి పురాతనమైన ఆలయ
వేయి స్తంభాల గుడి
ని పోలి ఉండటంతో ఆలయాన్ని కాకతీయులు నిర్మించినట్లు తెలుస్తోంది.

స్థలం పురాణం 
12 వందల ఏళ్ళ చరిత్ర కలిగిన ఈ శివ కేశవ ఆలయం చిలికి నది తీరాన ఉంది.కాకతీయుల కాలంలో సామంత రాజులైన 
మరాఠా యాదవ రాజుల పై యుద్ధం చేసి రాష్ట్ర సరిహద్దు వరకు వారిని తురిమి కొట్టి విజయానికి
చిహ్నంగా రాణి రుద్రమదేవి
ఈ శివ కేశవ ఆలయాన్ని వాంకిడిలోని చిలికి నది తీరాన 
నిర్మించినట్లు చారిత్రకారుల వలన తెలుస్తోంది. ఈ ఆలయం అచ్చం వేయి స్తంభాల గుడి ని పోలి ఉండటంతో కాకతీయులు నిర్మించినట్లు భావిస్తున్నారు. ఆలయ నిర్మాణ శైలి వేయి స్తంభాల గుడిని పోలి ఉంటుంది.  గుడి ముందు నందీశ్వరుడి విగ్రహం కూడా అదే శైలిలో నిర్మించారు. ఈ ఆలయంలో శివుడు, కేశవుడు ఉండటం వల్ల దీనిని శివ కేశవ ఆలయం అని అంటారు.

జాతర
శివ కేశవ ఆలయంలో మహాశివరాత్రి పర్వదిన సందర్భంలో రెండు రోజులు పాటు ఇచట జాతర జరుగుతుంది.  ఈ జాతరకు జిల్లాలోని వివిధ ప్రాంతాల నుంచే కాకుండా సరిహద్దు రాష్ట్రమైన మహారాష్ట్ర నుండి కూడా భక్తులు ఎక్కువగా ఈ  ఆలయాన్ని దర్శించుకుంటారు.

విశేషాలు
కాకతీయులు నిర్మించిన
ఈ ఆలయం ప్రత్యేకత ఏమిటంటే ఆలయంలో శివుడు, కేశవుడు ఒకే చోట ఉండటం విశేషం. సర్వ సాధారణం ఆలయంలో శివుడు విగ్రహం మాత్రమే ఉంటుంది ‌.కాని ఈ ఆలయంలో శివుడు, కేశవుడు రేణుకా మాత విగ్రహాలు ఉండటం విశేషం అని చెప్ప వచ్చు.

ఆలయ ప్రహరీ నిర్మాణం
చాలా పురాతనమైన ఆలయ ఇప్పుడు కూడా చేక్కుచేదరకుండ ఉంది. కానీ ఈ ఆలయం చిలికి నది ఒడ్డున ఉండటంతో   ఆలయం ప్రహారీ కోతకు గురికావడంతో ఈ ఆలయ కమిటీ ఆధ్వర్యంలో  అక్షరాల యాభై లక్షల రూపాయలు 
చందాలు సేకరించి  ఆలయానికి మరమ్మతులు చేయడం ప్రహారీని నిర్మించడం జరిగింది.

ఎలా చేరుకోవచ్చు
ఈ శివ కేశవ ఆలయానికి 
వచ్చే భక్తులు బస్సులో ఆసిఫాబాద్ చేరుకుని అచటి 
నుండి నేరుగా వాంకిడి 
మండల కేంద్రానికి  బస్సులో కానీ ఇతర ప్రైవేటు వాహనాల్లో కూడా చేరుకుంటారు. 
మహారాష్ట్ర నుండి వచ్చే భక్తులు వాంకిడి చేరుకుని 
అచటి నుండి ఆటోలో ఆలయాన్ని 
చేరుకోవచ్చు.

మూలాలు

వర్గం:హిందూ దేవాలయాలు
వర్గం:తెలంగాణ జాతరలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:తెలంగాణ పుణ్యక్షేత్రాలు 
వర్గం:తెలంగాణ పర్యాటక ప్రదేశాలు  
వర్గం: ఆదిలాబాదు జిల్లా